Zápisnica č. 5/2026
zo zasadnutia správnej rady Historického ústavu SAV, v. v. i. dňa 10. septembra 2026


Prítomní: P. Bystrický, D. Duchoňová, M. Hanula, D. Segeš
Ospravedlnený: S. Michálek

Zasadnutie otvoril a viedol podpredseda Správnej rady Historického ústavu SAV, v. v. i. (ďalej aj správna rada) M. Hanula. Prerokované boli nasledovné body programu, ktorý prítomní členovia správnej rady jednomyseľne schválili: 

1. Prerokovanie a hlasovanie o Dodatku č. 3 k Zakladacej listine Historického ústavu SAV, v. v. i. (ďalej aj ústav, organizácia) 
Podpredseda správnej rady informoval o dôvodoch prijatia dodatku k zakladacej listine organizácie, ktoré súvisia s rozšírením činnosti organizácie o odbor politické vedy. Prítomní členovia správnej rady zároveň zobrali na vedomie vyjadrenie dozornej rady organizácie a vyjadrenie vedeckej rady organizácie k prerokovávanému dokumentu. Správna rada po prerokovaní pristúpila k hlasovaniu o dokumente.

Hlasovanie
Počet prítomných: 4
Počet hlasov za: 4
Počet hlasov proti: 0
Počet členov, ktorí sa zdržali: 0

Podpredseda správnej rady konštatoval, že správna rada súhlasí so znením Dodatku č. 3 k Zakladacej listine organizácie a navrhuje Slovenskej akadémii vied ako zakladateľovi zmenu Zakladacej listiny v znení Dodatku č. 3, ktoré predstavuje prílohu tejto Zápisnice. 

2. Informácie o stave procesu rozšírenia činnosti organizácie o odbor politické vedy 
D. Duchoňová informovala za vedenie organizácie o procese rozšírenia činnosti organizácie o odbor politické vedy a rokovaniach o tejto záležitosti s predsedníctvom. Ústav čaká na vyjadrenie o navýšení limitu počtu pracovníkov. V závislosti od výsledku organizácia vypíše príslušné výberové konania. 

Predsedajúci: M. Hanula, v. r.
Vypracoval: M. Hanula, v. r.
Za správnosť: D. Segeš, v. r.

Príloha: 
1. Dodatok č. 3. k Zakladacej listine Historického ústavu SAV, v. v. i. 
